गोभक्तों से एकत्रित राशि से गोशाला में बनाया टीन शेड
जोधपुर | कामधेनुजनकल्याण संस्थान नांदड़ी की ओर से रामविचार महाराज के मुखारबिंद से 33 नंबर टैम्पो स्टैंड के पास गोसेवार्थ श्रीमद्भागवत कथा महोत्सव का आयोजन किया गया था। कथा महोत्सव के दौरान गौ भक्तों से प्राप्त सहायता राशि से श्री रामदेव गोशाला लवेरा बावड़ी में गोवंश के चारा भंडारण के लिए 2 लाख 72 हजार रुपए की लागत से टीन शेड का निर्माण करवा कर गोशाला को समर्पित किया गया। संस्थान के प्रवक्ता किशनलाल लखारा ने बताया कि इस अवसर पर संत रामविचार, प्रतापसिंह नांदड़ी, करणसिंह खीची, जगदीश प्रजापत, अमरसिंह, मनीष जोशी, सूरजमल सोनी, सत्यनारायण जोशी, अक्षय, जगदीश मेघवाल रमेश प्रजापत उपस्थित थे।
hin_Deva hin_Deva